# Borís Gratxov

Borís Pàvlovitx Gratxov (en rus: Бори́с Па́влович Грачёв), nascut el 27 de març de 1986, és un jugador d'escacs rus, que té el títol de Gran Mestre des de 2006.
A la llista d'Elo de la FIDE del desembre de 2021, hi tenia un Elo de 2615 punts, cosa que en feia el jugador número 35 (en actiu) de Rússia, i el 190è millor jugador al rànquing mundial. El seu màxim Elo va ser de 2705 punts, a la llista de març de 2012 (posició 36 al rànquing mundial).

## Resultats destacats en competició

En Gratxov va guanyar el Campionat del món Sub-10 de 1995 a São Lourenço. El 2009 fou primer al Torneig obert de Mestres de Biel/Bienne. També el 2009 empatà als llocs 9è-11è amb Mikhaïl Kobalia i en Tomi Nyback al Campionat d'Europa individual i va guanyar el primer Torneig Internacional de Lublin. El 2010 va empatar als llocs 3r-6è amb Aleksandr Motiliov, Zhou Jianchao i Nguyen Ngoc Truong Son a l'Aeroflot Open. El maig de 2010 empatà als llocs 1r-3r amb Bartłomiej Macieja i Mateusz Bartel (i fou segon per desempat) al fort II Union Memorial celebrat a Lublin.
El 2011 va empatar als llocs 2n–4t amb Oleksandr Kovtxan, Tigran Gharamian i Ante Brkic al torneig Open Master a Biel/Bienne. Entre l'agost i el setembre de 2011 participà en la Copa del món de 2011, a Khanti-Mansisk, un torneig del cicle classificatori pel Campionat del món de 2013, i hi va tenir una raonable actuació. Avançà fins a la segona ronda, quan fou eliminat per Le Quang Liem (½-1½).
El setembre de 2016 va guanyar el campionat de ràpides de Moscou, després d'empatar al primer lloc amb Alexander Morozevich.

## Partides notables

* Loek Van Wely vs Boris Grachev, Russian Team Championship 2008, Queen's Gambit Declined (D30), 0-1
* Boris Grachev vs Rafael Vaganian, Aeroflot Open 2009, Queen's Gambit Declined: Harrwitz Attack (D37), 1-0

## Notes i referències

* ↑ «Nota biogràfica de Borís Gratxev» (en anglès). Chessgames.com. [Consulta: 17 juny 2011].
* ↑ «"Rànquing d'escaquistes per federació: Rússia"» (en anglès). lloc web de la FIDE. [Consulta: 27 desembre 2021].
* ↑ Posició al rànquing mundial i evolució Elo de Borís Gratxev «benoni.de» (en alemany). Arxivat de l'original el 2013-12-31. [Consulta: 16 juny 2013].
* ↑ «Campionats del món per edats: campions» (en portuguès). brasilbase. [Consulta: 13 febrer 2014].
* ↑ «Biel: Master Open Tournaments» (en anglès). BielChessFestival.ch. [Consulta: 18 maig 2010].
* ↑ «Chess News: The European Individual Championship 2009» (en anglès). Chessib.com. [Consulta: 26 desembre 2011].
* ↑ «Boris Grachev Wins at the 1st Lublin International Chess Tournament». Chessdom. [Consulta: 18 maig 2010].
* ↑ «Aeroflot Open – Le Quang Liem victorious». ChessBase, 18-02-2010. [Consulta: 18 maig 2010].
* ↑ «Quadre de classificació i resultats del II Union Memorial, Lublin 2010» (en angles). chess-results.com. [Consulta: 17 juny 2011].
* ↑ «Open Master Tournament (MTO) September 2011 Switzerland» (en anglès). FIDE. [Consulta: 16 juny 2013].
* ↑ FIDE has announced qualifiers for the World Cup 2011, Chessbase, 15 de juliol de 2011 (en anglès). Consultat el dia 26 de novembre de 2011 (anglès)
* ↑ «FIDE World Cup 2011» (en anglès). chess.com, 27-08-2011. [Consulta: 26 novembre 2011].
* ↑ «Resultats de la Copa del món de 2011» (en anglès). ugrasport.com. Arxivat de l'original el 2011-11-22. [Consulta: 26 novembre 2011].
* ↑ «Boris Grachev Wins Moscow Blitz Championship». , 05-09-2016.

## Enllaços externs

* Estimació Elo de Borís Gratxov a «chessmetrics.com». [Consulta: 17 juny 2011]. (anglès)
* Bartelski, Wojciech. «Fitxa de Borís Gratxev a OlimpBase» (en anglès). olimpbase.org. [Consulta: 17 juny 2011].